D ô v o d o v á   s p r á v a

Všeobecná časť

V nadväznosti na zámer vlády SR zaviesť zníženú sadzbu dane z pridanej hodnoty na niektoré tovary a služby uvedený v Programovom vyhlásení vlády SR sa návrhom zákona, ktorým sa mení a dopĺňa zákon č. 222/2004 Z.z. o dani z pridanej hodnoty v znení neskorších predpisov, zavádza znížená sadzba dane 10 %, ktorá sa bude od 1. januára 2007 uplatňovať na lieky a niektoré ďalšie zdravotnícke tovary.

Pri zavedení zníženej sadzby dane je Slovenská republika viazaná Šiestou smernicou Rady 77/388/EHS v znení jej zmien a dodatkov, ktorá stanovuje spoločný systém dane z pridanej hodnoty v Európskej únii. Podľa čl. 12 bod 3 písm. a) Šiestej smernice môžu členské štáty použiť jednu alebo dve znížené sadzby dane, ktoré nesmú byť nižšie ako 5 %, pre kategórie tovarov a služieb špecifikovaných v prílohe H Šiestej smernice. Členský štát môže uplatňovať jednu základnú sadzbu dane, ktorá nesmie byť nižšia ako 15 %.

Zavedením zníženej sadzby dane na lieky a ďalšie zdravotnícke tovary sa má dosiahnuť zníženie cien týchto tovarov. Presun zo základnej do zníženej sadzby dane má opodstatnenie len v tom prípade, ak takéto preradenie bude mať priaznivý dopad na spotrebiteľa, t.j. skutočne dôjde k zníženiu cien tovarov resp. služieb na poslednom stupni daňového reťazca. Ako sa ukazuje z doterajšej praxe, ceny tovarov, ktorých súčasťou je aj daň z pridanej hodnoty, pri znížení sadzby dane (napr. zníženie sadzby dane pri niektorých tovaroch v roku 1998) neklesli vôbec alebo len minimálne, pričom v krátkom období sa dostali na tú istú úroveň. Z uvedeného vyplýva, že zníženie sadzby dane samo osebe nemá žiaden efekt nielen pre štát, ale ani pre občana. Pozitívny dopad na konečného spotrebiteľa z hľadiska cenového sa znížením sadzby dane dosiahne len pri tovaroch resp. službách s regulovanými cenami. Takýmito tovarmi sú lieky, prípadne ďalšie zdravotnícke tovary. 

Z titulu zníženia sadzby dane pri liekoch je možné konštatovať, že znížená cena v konečnom dôsledku neovplyvní rozsah konečnej spotreby, pretože ide o tovar, pri ktorom konečná spotreba nezávisí priamo od cien, ale skôr od skutočnej potreby. Vzhľadom na skutočnosť, že ceny liekov sú regulované štátom, je možné očakávať pozitívny dopad na občana, spotrebiteľa. Zavedením zníženej sadzby dane pre lieky sa čiastočne eliminuje regresívny charakter dane z pridanej hodnoty na ľudí s najnižšími príjmami napr. na dôchodcov, pretože značná časť ich príjmov je smerovaná práve do liekov.

Návrh zákona, ktorým sa mení a dopĺňa zákon č. 222/2004 Z.z. o dani z pridanej hodnoty v znení neskorších predpisov je v súlade s Ústavou Slovenskej republiky, inými zákonmi a  medzinárodnými zmluvami, ktorými je Slovenská republika viazaná.
 
Návrh zákona, ktorým sa mení a dopĺňa zákon č. 222/2004 Z.z. o dani z pridanej hodnoty v znení neskorších predpisov, je v súlade s právom Európskych spoločenstiev a právom Európskej únie.

Doložka finančných, ekonomických, environmentálnych vplyvov, 
vplyvov na zamestnanosť a podnikateľské prostredie

1. Odhad dopadov na verejné financie

Návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov, bude mať z pohľadu štátneho rozpočtu a verejných financií dopad na príjmy z dôvodu, že do zníženej sadzby dane budú zaradené lieky a ďalšie zdravotnícke tovary. Výpadok príjmov štátneho rozpočtu sa odhaduje v roku 2007 vo výške 2,669 mld. Sk, v roku 2008 vo výške 2,830 mld. Sk a v roku 2009 vo výške 3,008 mld. Sk.

2. Odhad dopadov na obyvateľov, hospodárenie podnikateľskej sféry a iných právnických osôb

Predpokladajú sa pozitívne dopady na obyvateľstvo v dôsledku zavedenia zníženej sadzby dane na lieky a niektoré ďalšie zdravotnícke tovary, kde sú regulované ceny. Pozitívny dopad bude mať zavedenie zníženej sadzby dane tiež na hospodárenie zdravotných poisťovní. Neutrálny dopad sa predpokladá na hospodárenie výrobcov, distributérov liekov a lekární. Na hospodárenie podnikateľskej sféry nebude mať zavedenie zníženej sadzby dane negatívny dopad.

3. Odhad dopadov na životné prostredie

Návrh zákona nebude mať vplyv na životné prostredie.

4. Odhad dopadov na zamestnanosť

Predmetný zákon nebude mať negatívny vplyv na zamestnanosť a tvorbu pracovných miest. 

DOLOŽKA ZLUČITEĽNOSTI
návrhu zákona, ktorým sa mení a dopĺňa zákon č. 222/2004 Z.z. o dani z pridanej hodnoty v znení neskorších predpisov
s právom Európskych spoločenstiev a právom Európskej únie

1.	Predkladateľ zákona:
Vláda Slovenskej republiky. 

2.	Názov návrhu zákona:
Návrh zákona, ktorým sa mení a dopĺňa zákon č. 222/2004 Z.z. o dani z pridanej hodnoty v znení neskorších predpisov.

3.	Problematika návrhu zákona: 
a)	je upravená v práve Európskych spoločenstiev:
v primárnom práve: 
-	Zmluva o založení Európskeho spoločenstva v čl. 90 až 93, 
v sekundárnom práve: 
-	Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia v platnom znení (Mimoriadne vydanie Ú.v. ES Kapitola 09 / Zväzok 01, S. 23-62),
-	Smernica Rady 69/169/EHS z 28. mája 1969 o harmonizácii ustanovení zákonov, iných právnych predpisov a správnych opatrení týkajúcich sa oslobodenia od dane z obratu a od spotrebnej dane pre dovoz v medzinárodnom cestovnom ruchu v platnom znení (Mimoriadne vydanie Ú.v. ES Kapitola 09 / Zväzok 01, S. 8),
-	Smernica Rady 78/1035/EHS z 19. decembra 1978 o odpustení dovoznej prirážky malých tovarových zásielok nekomerčného charakteru z tretích krajín v platnom znení (Mimoriadne vydanie Ú.v. ES Kapitola 09 / Zväzok 01, S. 75),
-	Ôsma smernica Rady 79/1072/EHS zo 6. decembra 1979 o zosúladení právnych predpisov členských štátov týkajúcich sa daní z obratu — Úpravy o vrátení dane z pridanej hodnoty platiteľom dane, ktorí nemajú sídlo na území štátu (Mimoriadne vydanie Ú.v. ES Kapitola 09 / Zväzok 01, S. 79) v znení smernice Rady 86/560/EHS zo 17. novembra 1986 (Mimoriadne vydanie Ú.v. ES Kapitola 09 / Zväzok 01, S. 129),
-	Smernica Rady 83/181/EHS z 28. marca 1983 určujúca rozsah platnosti článku 14 (1) d) smernice 77/388/EHS vzhľadom na oslobodenie od dane z pridanej hodnoty pre finálny dovoz určitého tovaru v platnom znení (Mimoriadne vydanie Ú.v. ES Kapitola 09 / Zväzok 01, S. 91),
-	Trinásta smernica Rady 86/560/EHS zo 17. novembra 1986 o harmonizácii zákonov členských štátov týkajúcich sa daní z obratu — postup vrátenia dane z pridanej hodnoty osobám podliehajúcim zdaneniu, ktoré nesídlia na území spoločenstva (Mimoriadne vydanie Ú.v. ES Kapitola 09 / Zväzok 01, S. 129),
-	Nariadenie Rady (EHS) č. 918/83 z 28. marca 1983 ustanovujúce systém spoločenstva pre oslobodenie od cla v platnom znení (Mimoriadne vydanie Ú.v. ES Kapitola 09 / Zväzok 01 S. 419 – 455).
b)	nie je upravená v práve Európskej únie 
c)	Problematika dane z pridanej hodnoty je obsiahnutá v zhruba šesťsto rozhodnutiach Súdneho dvora Európskych spoločenstiev alebo Súdu prvého stupňa Európskych spoločenstiev, ktoré je možné vyhľadať na internetovej stránke http://eur-lex.europa.eu/sk/index.htm v sekcii judikatúra.

4.	Záväzky Slovenskej republiky vo vzťahu k Európskym spoločenstvám a Európskej únii:
a)	Zo Zmluvy o pristúpení Slovenskej republiky k Európskej únii, najmä Aktu o podmienkach pristúpenia, nevyplývajú v predmetnej oblasti pre SR žiadne záväzky.
b)	Podľa Zmluvy o pristúpení Slovenskej republiky k Európskej únii, najmä Aktu o podmienkach pristúpenia, nepožiadala SR o žiadne prechodné obdobia.
c)	Lehota na prebratie smernice podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov: bezpredmetné.
d)	Proti SR nebolo začaté konanie o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení.
e)	Do zákonov č. 106/2004 Z.z. o spotrebnej dani z tabakových výrobkov v znení neskorších predpisov, č. 107/2004 Z. z. o spotrebnej dani z  piva v znení neskorších predpisov, č. 104/2004 Z.z. o spotrebnej dani z vína v znení neskorších predpisov, č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov a č. 98/2004 o spotrebnej dani z minerálneho oleja v znení neskorších predpisov bola úplne prebratá smernica 69/169/EHS.

5.	Stupeň zlučiteľnosti návrhu zákona s právom Európskych spoločenstiev a právom Európskej únie:
Úplný.
6.	Gestor a spolupracujúce rezorty: 
 Ministerstvo financií Slovenskej republiky.

TABUĽKA  ZHODY
smernice ES/EÚ s ustanoveniami všetkých všeobecne záväzných právnych predpisov, ktoré danú smernicu preberajú	
Názov smernice:	Smernica Rady 1999/49/ES z 25. mája 1999 meniaca a doplňujúca v súvislosti s úrovňou štandardnej sadzby smernicu 77/388/EHS o spoločnom systéme dane z pridanej hodnoty
	
Smernica ES/EÚ

Smernica Rady 1999/49/ES z 25. mája 1999 meniaca a doplňujúca v súvislosti s úrovňou štandardnej sadzby smernicu 77/388/EHS o spoločnom systéme dane z pridanej hodnoty
	Všeobecne záväzné právne predpisy Slovenskej republiky

Návrh zákona, ktorým sa mení a dopĺňa zákon č. 22/2004 Z.z. o dani z pridanej hodnoty v znení neskorších predpisov (ďalej len „návrh zákona“)
	
1	2	3	4	5	6	7	8	9	10	
Článok
(Č, O,
V, P)	Text	Spôsob transpozície	Číslo	Článok (Č, §, O, V, P)	Text	Zhoda	Admin. infraštr.	Poznámky
	Štádium legislatívneho procesu	
			číslo predpisu		názov predpisu					
Čl. 1	"a) Štandardnú sadzbu dane z pridanej hodnoty stanoví každý členský štát ako percento zdaňovanej čiastky a bude rovnaká pre dodávky tovarov a poskytovanie služieb. Od 1. januára 1999 do 31. decembra 2000 toto percento nesmie byť nižšie ako 15 %.

Na návrh Komisie a po konzultácii s Európskym parlamentom a Hospodárskym a sociálnym výborom Rada jednomyseľne rozhodne o úrovni štandardnej sadzby, ktorá sa bude používať po 31. decembri 2000.

Členské štáty môžu tiež použiť jednu alebo dve znížené sadzby. Tieto sadzby sa stanovia ako percento zdaňovanej čiastky, ktoré nesmie byť menej ako 5 % a bude platiť len pre poskytovanie kategórií tovarov a služieb špecifikovaných v prílohe H."
	n.a.

n.a.

D	

Návrh zákona	

§ 27

Na tovary a služby sa uplatňuje sadzba dane 19 % zo základu dane s výnimkou tovarov uvedených v prílohe č. 7, na ktoré sa uplatňuje znížená sadzba dane 10 % zo základu dane.
	n.a.

n.a.

Ú

Čl. 2	1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr 1. januára 1999. Bezodkladne budú o tom informovať Komisiu.
Keď členské štáty príjmu tieto opatrenia, mali by obsahovať odkaz na túto smernicu alebo by ich mal sprevádzať odkaz v čase v ich oficiálneho zverejnenia. Metódy na vykonanie takého odkazu stanovia členské štáty.

2. Členské štáty oznámia Komisii znenie ustanovení vnútroštátneho práva, ktoré príjmu v oblasti pokrývanej touto smernicou.
	n.a.

				n.a.

		

SR informuje Komisiu prostredníctvom notifikácie.		
Čl.3	Táto smernica nadobudne účinnosť v deň jej uverejnenia v Úradnom vestníku Európskych spoločenstiev.
Bude sa uplatňovať od 1. januára 1999.
	n.a.
				n.a.
				
Čl. 4	Táto smernica je adresovaná členským štátom.
V Bruseli 25. mája 1999.
	n.a.
				n.a.

LEGENDA:
V stĺpci (1):
Č – článok
O – odsek
V – veta
P – písmeno (číslo)
	V stĺpci (3):
N – bežná transpozícia
O – transpozícia s možnosťou voľby
D – transpozícia podľa úvahy (dobrovoľná)
n.a. – transpozícia sa neuskutočňuje	V stĺpci (5):
Č – článok
§ – paragraf
O – odsek
V – veta
P – písmeno (číslo)	V stĺpci (7):
Ú – úplná zhoda
Č – čiastočná zhoda
R – rozpor (v príp., že zatiaľ nedošlo k transp., ale príde k nej v budúcnosti
n.a. – neaplikovateľné	

Zoznam všeobecne záväzných právnych predpisov preberajúcich smernicu: (uveďte číslo smernice)
	
Por. č.	Názov predpisu	
1.			

TABUĽKA  ZHODY
smernice ES/EÚ s ustanoveniami všetkých všeobecne záväzných právnych predpisov, ktoré danú smernicu preberajú	
Názov smernice:	Smernica Rady 2005/92/ES z 12. decembra 2005, ktorou sa mení a dopĺňa smernica 77/388/EHS o spoločnom systéme dane z pridanej hodnoty, pokiaľ ide o dĺžku uplatňovania najnižšej úrovne bežnej sadzby
	
Smernica ES/EÚ

Smernica Rady 2005/92/ES z 12. decembra 2005, ktorou sa mení a dopĺňa smernica 77/388/EHS o spoločnom systéme dane z pridanej hodnoty, pokiaľ ide o dĺžku uplatňovania najnižšej úrovne bežnej sadzby
	Všeobecne záväzné právne predpisy Slovenskej republiky

Návrh zákona, ktorým sa mení a dopĺňa zákon č. 22/2004 Z.z. o dani z pridanej hodnoty v znení neskorších predpisov (ďalej len „návrh zákona“)

1	2	3	4	5	6	7	8	9	10	
Článok
(Č, O,
V, P)	Text	Spôsob transpozície	Číslo	Článok (Č, §, O, V, P)	Text	Zhoda	Admin. infraštr.	Poznámky
	Štádium legislatívneho procesu	
			číslo predpisu		názov predpisu					
Čl. 1	V článku 12 ods. 3 písm. a) smernice 77/388/EHS sa prvý a druhý pododsek nahrádza takto:

"Bežnú sadzbu dane z pridanej hodnoty stanoví každý členský štát ako percento zdaniteľného základu, ktoré je rovnaké pre dodanie tovaru a poskytovanie služieb. Od 1. januára 2006 do 31. decembra 2010 bežná sadzba nesmie byť nižšia ako 15 %.

Rada rozhodne v súlade s článkom 93 zmluvy o úrovni bežnej sadzby, ktorá sa bude uplatňovať po 31. decembri 2010."

N

n.a.

Návrh zákona

	

§ 27

Na tovary a služby sa uplatňuje sadzba dane 19 % zo základu dane s výnimkou tovarov uvedených v prílohe č. 7, na ktoré sa uplatňuje znížená sadzba dane 10 % zo základu dane.	

Ú

n.a.				
Čl. 2	1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou k 1. januáru 2006. Bezodkladne o tom informujú Komisiu.

2. Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

3. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice.
	n.a.
				n.a.

		

SR informuje Komisiu prostredníctvom notifikácie.		
Čl.3	Táto smernica nadobúda účinnosť dňom jej uverejnenia v Úradnom vestníku Európskej únie.
	n.a.
				n.a.
				
Čl. 4	Táto smernica je určená členským štátom.
V Bruseli 12. decembra 2005
	n.a.				n.a.				

LEGENDA:
V stĺpci (1):
Č – článok
O – odsek
V – veta
P – písmeno (číslo)
	V stĺpci (3):
N – bežná transpozícia
O – transpozícia s možnosťou voľby
D – transpozícia podľa úvahy (dobrovoľná)
n.a. – transpozícia sa neuskutočňuje	V stĺpci (5):
Č – článok
§ – paragraf
O – odsek
V – veta
P – písmeno (číslo)	V stĺpci (7):
Ú – úplná zhoda
Č – čiastočná zhoda
R – rozpor (v príp., že zatiaľ nedošlo k transp., ale príde k nej v budúcnosti
n.a. – neaplikovateľné	

Zoznam všeobecne záväzných právnych predpisov preberajúcich smernicu: (uveďte číslo smernice)
	
Por. č.	Názov predpisu	
2.			

TABUĽKA  ZHODY
smernice ES/EÚ s ustanoveniami všetkých všeobecne záväzných právnych predpisov, ktoré danú smernicu preberajú	
Názov smernice:	Smernica Rady 92/77/EHS z 19. októbra 1992, ktorá dopĺňa spoločný systém dane z pridanej hodnoty, mení a dopĺňa smernicu 77/388/EHS (zblíženie sadzieb DPH)
	
Smernica ES/EÚ

Smernica Rady 92/77/EHS z 19. októbra 1992, ktorá dopĺňa spoločný systém dane z pridanej hodnoty, mení a dopĺňa smernicu 77/388/EHS (zblíženie sadzieb DPH)
	Všeobecne záväzné právne predpisy Slovenskej republiky

Návrh zákona, ktorým sa mení a dopĺňa zákon č. 222/2004 Z.z. o dani z pridanej hodnoty v znení neskorších predpisov (ďalej len „návrh zákona“)
	
1	2	3	4	5	6	7	8	9	10	
Článok
(Č, O,
V, P)	Text	Spôsob transpozície	Číslo	Článok (Č, §, O, V, P)	Text	Zhoda	Admin. infraštr.	Poznámky
	Štádium legislatívneho procesu	
			číslo predpisu		názov predpisu					
Príloha H

kapitola 3 a 4	ZOZNAM TOVAROV A SLUŽIEB, NA KTORÉ SA MÔŽU POUŽIŤ ZNÍŽENÉ SADZBY DPH
Pri preberaní doleuvedených kategórií, ktoré sa týkajú tovarov, môžu členské štáty použiť kombinovanú nomenklatúru na presné vymedzenie príslušnej kategórie.
Kategória | Opis |
3 | Farmaceutické výrobky tých druhov, ktoré sa bežne používajú v zdravotníctve, pri predchádzaní chorobám a na účely lekárskej a veterinárnej starostlivosti, vrátane výrobkov používaných na antikoncepciu a hygienickú ochranu. |
4 | Lekárske vybavenie, pomôcky a iné zariadenia bežne určené na uľahčenie alebo ošetrenie zdravotného postihnutia na výlučne osobné použitie postihnutým, vrátane opráv takýchto tovarov, a detské sedadlá do automobilov. |	D	Návrh zákona	Príloha č. 7 k zákonu č. 222/ 2004 Z.z.
	Zoznam tovarov so zníženou sadzbou dane

ex2844 40 - Rádioaktívne prvky a izotopy a zlúčeniny, iné ako podpoložiek 2844 10, 2844 20 alebo 2844 30; zliatiny, disperzie (vrátane cermetov), keramické výrobky a zmesi obsahujúce tieto prvky, izotopy alebo zlúčeniny; rádioaktívne zvyšky - len pre zdravotníctvo
2925 11 00  - Sacharín a jeho soli
2941            - Antibiotiká
30                - Farmaceutické výrobky
3822 00 00 - Diagnostické alebo laboratórne reagencie na podložke a pripravené diagnostické alebo laboratórne  reagencie, tiež na podložke, iné ako v položke 3002 alebo 3006; certifikované referenčné materiály.“.

	Ú

	MF SR , daňové úrady			

LEGENDA:
V stĺpci (1):
Č – článok
O – odsek
V – veta
P – písmeno (číslo)
	V stĺpci (3):
N – bežná transpozícia
O – transpozícia s možnosťou voľby
D – transpozícia podľa úvahy (dobrovoľná)
n.a. – transpozícia sa neuskutočňuje	V stĺpci (5):
Č – článok
§ – paragraf
O – odsek
V – veta
P – písmeno (číslo)	V stĺpci (7):
Ú – úplná zhoda
Č – čiastočná zhoda
R – rozpor (v príp., že zatiaľ nedošlo k transp., ale príde k nej v budúcnosti
n.a. – neaplikovateľné	

Zoznam všeobecne záväzných právnych predpisov preberajúcich smernicu: (uveďte číslo smernice)
	
Por. č.	Názov predpisu	
3.			

Osobitná časť

K článku I

K bodu 1
V súvislosti so zavedením zníženej sadzby dane z pridanej hodnoty sa dopĺňa postup pri oprave základu dane. Pri každej oprave základu dane musí osoba povinná platiť daň použiť sadzbu dane, ktorá bola platná v čase pôvodného plnenia.

K bodu 2
	Okrem základnej sadzby dane 19 %, sa navrhuje zavedenie zníženej sadzby dane 10 % na vybrané tovary, ktoré sú vymenované v novodoplnenej prílohe č. 7 (farmaceutické výrobky a niektoré ďalšie zdravotnícke tovary). Zároveň sa dopĺňa, že na daňové účely bude akceptovaná záväzná informácia o zatriedení tovarov do colných kódov vydaná colným orgánom, a to nielen pre prípad dovozu, ale aj pre prípad tuzemských dodávok a nadobudnutia tovaru v tuzemsku z iných členských štátov EÚ.  

K bodu 3
Príloha č. 6 sa navrhuje upraviť v nadväznosti na v roku 2004 publikované mimoriadne vydanie Úradného vestníka ES, v ktorom sú publikované smernice v slovenskom jazyku, na ktoré je potrebné odkazovať v tejto prílohe. Súčasne sa dopĺňajú ďalšie nové právne akty Európskej únie, ktoré novelizujú základnú smernicu upravujúcu spoločný systém pre daň z pridanej hodnoty v Európskej únii.

K bodu 4
	Príloha č. 7 obsahuje zoznam tovarov, pri ktorých sa od 1.1.2007 uplatní sadzba dane 10 %. Tovary uvedené v prílohe sú v súlade s prílohou H Šiestej smernice.

K článku II

Účinnosť zákona sa navrhuje od 1. januára 2007.